*A rendelet tervezet elfogadásához*

 *a* ***Mötv. 50. §-a alapján minősített többség*** *szükséges,*

*az előterjesztés* ***nyilvános ülésen tárgyalható!***

*202. számú előterjesztés*

Bátaszék Város Önkormányzat Képviselő-testületének 2022. október 26-án

16 órakor megtartandó ülésére

a képviselő- testület és szervei szervezeti és működési szabályzatáról szóló önkormányzati rendelet módosítása

|  |
| --- |
| **Előterjesztő:** dr. Bozsolik Róbert polgármester**Készítette**: dr. Firle- Paksi Anna aljegyző  **Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**valamennyi bizottság |

**Tisztelt Képviselő-testület!**

Bátaszék Város Önkormányzata által benyújtott, KBFT-E-22-1868 azonosító szám alatt nyilvántartásba vett támogatási igény megvalósítására, azaz a kulturális ágazatot érintő bérfejlesztésre az Emberi Erőforrások Minisztériuma 1.683.610 Ft összegű vissza nem térítendő támogatást folyósított.

A támogatás elszámolhatósága céljából módosítani szükséges Bátaszék Város Önkormányzata közfeladatainak, alaptevékenységének kormányzati funkciók szerinti besorolását, a következő kormányzati funkció felvételével:

082094 Közművelődés - kulturális alapú gazdaságfejlesztés

Az államháztartásról szóló törvény végrehajtásáról szóló 368/2011. (XII. 31.) Korm. rendelet (a továbbiakban: Ávr.) 167/A. § (1) 4. pontja szerint: *„A törzskönyvi nyilvántartás tartalmazza a törzskönyvi jogi személy…*

*4. főtevékenységét az* ***államháztartási szakágazatok rendje, valamint közfeladatát, alaptevékenységeit a kormányzati funkciók rendje szerint****,”*

Az Ávr. 167/C. § (2) c) pontja alapján: *a helyi önkormányzat a törzskönyvi nyilvántartásban a 167/A. § (1), (2) és (4) bekezdésében meghatározott adatának módosítását változás-bejelentési kérelem benyújtásával kérheti.*

Az Ávr. 167/C. § (2) d) pontja szerint a helyi önkormányzat szervezeti és működési szabályzatát érintő módosítást a módosított szervezeti és működési szabályzat csatolásával kérheti.

Kérjük, hogy a fenti, jogszabályi kötelezettségekre figyelemmel a T. Képviselő-testület szíveskedjen módosítani az önkormányzat kormányzati funkcióit az előterjesztés mellékletét képező rendelet-tervezet elfogadásával.

***HATÁSVIZSGÁLAT***

**a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet módosításáról szóló rendelet tervezethez**

**Általános indokolás:**

Emberi Erőforrások Minisztériuma által, a kulturális ágazatot érintő bérfejlesztésre nyújtott támogatás elszámolás miatt szükséges új kormányzati funkció felvétele. A kormányzati funkciók meghatározását pedig Bátaszék Város Önkormányzata Képviselő-testületének a képviselő-testület és szervei szervezeti és működési szabályzatáról szóló 2/2011. (II.1.) önkormányzati rendelet 4. melléklete tartalmazza, így indokolt ennek a mellékletnek a módosítása.

**Részletes indokolás:**

1.§-hoz: a mellékletek cseréjével, a 082094 Közművelődés - kulturális alapú gazdaságfejlesztés funkció felvételre kerül az önkormányzat tevékenységei közé.

2.§-hoz: hatályba léptető rendelkezést tartalmaz.

1. melléklethez: kormányzati funkciók

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** jogszabályi kötelezettség

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** az önkormányzat valamennyi bizottsága